نوبت خانہ (لال قلعہ)

[تصغیر|336px|نوبت خانہ، [لال قلعہ، دہلی]]
**نوبت خانہ** یا **نقار خانہ** دہلی کے لال قلعہ کی ایک مرکزی حیثیت کی عمارت ہے جو لال قلعہ کے دیوانِ خاص سے ملحق ایک عدالت کا کام بھی دیتی رہی ہے۔
## تاریخ
نوبت خانہ لال قلعہ کی تعمیر میں بنایا گیا تھا جس کا اہم مقصد اُن سازندوں کو جگہ فراہم کرنا تھا جو مغل شہنشاہ کی آمدورفت کی اطلاع قلعہ کے باشندوں کو کرسکیں یا اُس وقت سازندے نوبت بجاتے تھے جب مغل شہنشاہ کسی اہم مسئلہ درپیش ہونے کی خاطر یہاں آتا۔ نوبت خانہ کو عموماً ہاتھیاں پول کہا جاتا ہے جس کا معنی ہے: ہاتھیوں والا دروازہ۔ یہ تصور غالباً اِس لیے اُبھرا ہے کہ اکثر باغی مغل شاہزادوں کو یہاں ہاتھیوں کے پیروں تلے کچلوا دیا جاتا تھا یا پھر یہ کہا جا سکتا ہے کہ لال قلعہ سے داخلہ کے وقت ہاتھی عماری سمیت چڑھ کر اِسی سمت کو آتا تھا۔ بیشتر مؤرخین کا خیال ہے کہ جہاندار شاہ اور فرخ سیر کو اِسی نوبت خانہ میں قتل کیا گیا تھا۔[تصغیر|337px|نوبت خانہ (لال قلعہ) – [1858ء]]
## ہیئتِ عمارت
چھتا چوک سے ملحق عدالت خاص کی ایک بڑی طاق ہے جو 540 فٹ طویل اور 360 فٹ چوڑی ہے۔ یہ طاق اِس نوبت خانہ کے اندرونی جانب موجود ہے۔ پہلو میں واقع بڑی طاقیں اور سامنے موجود ایک حوض جنگ آزادی 1857ء میں منہدم کر دیا گیا تھا۔ عدالت شاہی کی مشرقی دیوار سے ملحقہ نوبت خانہ ہے۔ یہاں سازندے بیٹھا کرتے تھے جو مغل شہنشاہ کی آمد کی خبر عدالت میں موجود لوگوں کو کرتے تھے، علاوۃ ازیں قلعہ کے باشندوں کو خبر ہوجایا کرتی تھی۔ اکثر یہ سازندے ایوان عام میں بھی نوبت بجاتے تھے۔ عمارت کی ہیئت یہ ہے کہ کل عمارت ایک مستطیل شکل کے زمینی رقبہ پر تعمیر کی گئی ہے۔ عمارت دومنزلہ ہے، پہلی منزل کی بلندی دوسری سے زیادہ ہے۔ سازندوں کی جائے قیام یعنی گیلری کا طول 100 فٹ اور عرض 80 فٹ ہے۔ عمارت کی تعمیر میں سنگ سرخ، چونا استعمال ہوا ہے۔ زیریں عمارت کے سنگ سرخ پر سونے کا پانی چڑھایا گیا تھا جو امتدادِ زمانہ کے باعث ختم ہو چکا ہے جبکہ نقاشی محض باقی بچی ہوئی دکھائی دیتی ہے۔

برٹش راج کے زمانہ میں اولاً یہاں ایک عجائب گھر تشکیل دیا گیا، بعد ازاں ممتاز محل (لال قلعہ) منتقل کر دیا گیا۔ اب بھارتی جنگی یادگاری عجائب گھر نوبت خانہ کی پہلی اور دوسری منزل میں موجود ہے۔

## نگارخانہ

فائل:View of the Naubat Khana from the Diwan-i-Aam, Red Fort, Delhi - 1.jpg|دیوان عام سے نوبت خانہ کا منظر
فائل:Fuerte Rojo Delhi 1.JPG|نوبت خانہ کے سامنے کا منظر
فائل:Fuerte Rojo-Delhi-India26.JPG|نوبت خانہ کے سامنے کا منظر
فائل:India-0067 - Flickr - archer10 (Dennis).jpg|نوبت خانہ کے کا شمالی سمت سے منظر
فائل:India-0072 - Flickr - archer10 (Dennis).jpg|نوبت خانہ کا داخلی دروازہ اور طاق نما چھجے
فائل:Naubat Khana - North-east View - Red Fort - Delhi 2014-05-13 3201-3203 Archive.TIF|نوبت خانہ کے کا شمالی سمت سے منظر
فائل:Naubat Khana Interior - Red Fort - Delhi 2014-05-13 3184-3186 Archive.TIF|نوبت خانہ کی چھت کا اندرونی جانب سے منظر
فائل:Naubatkhana, Red Fort, Delhi - Description.JPG|نوبت خانہ کے باہر معلوماتی کتبہ
فائل:Ceiling work in Naubat Khana.jpg|نوبت خانہ کی چھت کا اندرونی منظر
فائل:Naubat khana.jpg|نوبت خانہ کی ایک سنگی طاق
فائل:The exterior wall of Naubat Khana.jpg|نوبت خانہ کی بالائی منزل کا کھڑکی نما چھجا
فائل:Swords of 15th century at the museum in Naubat Khana.jpg|نوبت خانہ میں موجود عجائب گھر میں رکھے گئے جنگی آلات و ہتھیار
فائل:The Lahori Darwaza through the Naubat Khana.jpg|نوبت خانہ کی محراب کلاں
فائل:RED FORT NEW DELHI.jpg|دیوان عام سے نوبت خانہ کا منظر
فائل:Naubat Khana Interior - Red Fort - Delhi 2014-05-13 3187.JPG|نوبت خانہ کی منقش محراب
فائل:India-0069 - Flickr - archer10 (Dennis).jpg|نوبت خانہ کی دیواروں پر نقاشی- اندرونی منظر
فائل:'Naubat Khana' at RED FORT, Delhi, India.JPG|نوبت خانہ- جنوبی سمت سے منظر
فائل:Naubat Khana - North-west View - Red Fort - Delhi 2014-05-13 3180-3182 Compress.JPG|نوبت خانہ- جنوبی سمت سے منظر


## مزید دیکھیے
* لال قلعہ

## حوالہ جات

زمرہ:بھارتی عمارات و ساخات نامکمل
زمرہ:لال قلعہ
زمرہ:مغلیہ طرز تعمیر
زمرہ:ہندوستان میں 1857ء